હિંદુસ્તાન યુનિલિવર કંપની કે જે સર્ફ એક્સલ, રિન, વીમ અને વ્હિલ જેવા સાબુ અને ડિટર્જન્ટ પાઉડર બનાવે છે, તે કંપનીએ ડિટર્જન્ટ પર ઓછા દર લાદવાની જોરદાર રજૂઆત કરી છે, જેનો ઉપયોગ ટોઇલેટ સહિત વિવિધ સફાઇ માટે કરવામાં આવે છે. કંપનીએ રજૂઆત કરી છે કે ડિટર્જન્ટ પર ૨૮ ટકા જેટલો ઊંચો ટેક્સ લાદવો એ વડા પ્રધાન નરેન્દ્ર મોદીના સ્વચ્છ ભારતના અભિયાનની વિરુદ્ધ છે. કંપનીએ જણાવ્યું કે જો ઓછો જીએસટી દર શક્ય ન હોય તો કાઉન્સિલે ૧૮ ટકાની ટેક્સ શ્રેણીમાં આ કોમોડિટીને રાખવી જોઇએ.